Hammerfell

Hammerfell – provincija Tamriel žemyno vakaruose, kurios teritorijoje vyksta The Elder Scrolls serijos žaidimų veiksmas. Ji ribojasi su Skyrim, Cyrodiil ir High Rock provincijomis. Didžiausią teritoriją provincijoje užima Alik’r dykuma. Hammerfell apgyvendinta redgardų rasės atstovais, kurie emigravo iš paskendusio Yokuda žemyno.

 Istorija 

Tikrasis Hammerfell provincijos pavadinimas yra Volenfell, jį pirmosios eros metu sugalvojo dwemer rasės gentis Rourken. Pasakojama, kad galingas Rourken genties lyderis metė savo kūjį Volendrung ir šis parodė provincijos ribas. Provinciją Hammerfell vardu pavadino iš Yokuda žemyno atvykę redgardai.

Pirmosios eros laikotarpiu Hammerfell provincijoje paslaptingai išnyko dwemer gentys ir provincija tapo negyvenama, tačiau neilgam… Yokuda žemyne įvyko baisus potvynis, kuris visiškai paskandino žemyną ir privertė žemyno gyventojus redgardus kraustytis į rytus. Pirmieji buvę Yokuda žemyno gyventojai apsigyveno Herne saloje, bet gyvenimas vertė keliauti toliau. Vėliau redgardai užėmė visą Hammerfell ir pradėjo keliauti į kitas provincijas.

Antrosios eros laikotarpiu Hammerfell provincijoje susikūrė dvi redgardų grupės (Ra Gada ir Na – Totambu), kurios valdė provincijos teritorijas, tačiau vėliau provincijos valdymą perėmė Na – Totambu.

Trečiosios eros 862 m. įvyko žiaurus karas tarp Na – Totambu grupės narių, kurį sustabdė imperatorius Uriel Septim, priskirdamas provinciją savo imperijai.

 Geografija 

Hammerfell provincijos centre dirvožemis yra nederlingas ir sausas, nes didžiąją dalį teritorijos užima Alik’r dykuma, derlingiausias dirvožemis yra tik provincijos pakrantėse. Pakrantės yra labiausiai apgyvendinta Hammerfell sritis. Provincijos šiaurėje įsitaisę kalnai Dragontail, jų teritorijoje gyvena bretonų, orkų ir redgardų rasės.

 Politinė sistema 

Hammerfell provincijoje monarchinė politinė sistema. Daugelis redgardų nekenčia šios sistemos ir dėl to jie yra išvaromi iš provincijos.

 Turizmas 

Hammerfell provincijoje yra nemažai įžymių vietų ir architektūros paminklų, pavyzdžiui, galima pamatyti nykštukų miesto griuvėsius, dykumą ir kalnus, tačiau provincijos gyventojai nemėgsta svetimų ir todėl provincijoje yra pavojinga turistams.


 Svarbiausios provincijos vietos 


 Alik’r – dykuma šiaurinėje Hammerfell provincijos srityje. Ši dykuma yra didžiausia sritis provincijoje.

 Dragonstar – miestas Hammerfell provincijoje, pietuose nuo High Rock ir Skyrim provincijų ribų.

 Elinhir – miestas rytinėje Hammerfell provincijos srityje, šalia ribų su Skyrim ir Cyrodiil provincijų.

 Gilane – miestas pietinėje Hammerfell provincijos srityje, arti Taneth miesto.

 Hegathe – miestas pietvakarinėje Hammerfell provincijos srityje, arti Sentinel miesto.

 Rihad – miestas – uosto pietinėje Hammerfell provincijos srityje, šiaurėje nuo Cyrodiil provincijos ribų. Istoriko Destri Melarg tėvynė.

 Sentinel – pirmasis prekybinis miestas – uostas, kurį pastatė atvykę redgardai.

 Skaven – miestas šiaurinėje Hammerfell provincijos srityje, pietuose nuo High Rock provincijos ribų.

 Stros M’Kai – kalnuota sala pietinėje Hammerfell provincijos pakrantėje, garsi dwemer pastatų griuvėsiais.

 Taneth – miestas pietinėje Hammerfell provincijos srityje, arti Rihad ir Gilane miestų.

 Nuorodos 

 http://www.uesp.net/ Tinklalapis apie Hammerfell provinciją 
 http://www.uesp.net The Elder Scrolls žaidimų serijos mėgėjų svetainė

Kategorija:The Elder Scrolls

ru:Хаммерфелл